Інтрыгуючая завязка пачалася яшчэ за некалькі дзён да “Ночы музеяў”. Запрашэнні наведаць вечарыну разышліся па горадзе арыгінальным шляхам — праз стылізаваныя пад пісьмы з фронту лісты-трохвугольнікі. Вынік такой незвычайнай рэкламы аказаўся ўдалым: у музей прыйшло каля 400 чалавек — практычна максімум, які мог размясціцца на адведзенай тэрыторыі і прыняць актыўны ўдзел у правядзенні тэматычных фотасесій, аглядзе калекцый асіповіцкіх збіральнікаў, знаёмстве з ваенным рыштункам, якім карыстаецца беларуская армія, іншых забаўляльна-пазнавальных акцыях музейнай ночы.